Agora Repúbliques propón a la Xunión europea midíes pa enfrentar los efeutos sociales y económicos de l’andanciu
#000001
El documentu presentáu inclui propuestes que prioricen la salú de la ciudadanía, la implantanción d’una renta vital europea y l’aumentu del fondu destináu a trabayaores afeutaos, al tiempu que denuncia la militarización innecesaria de dellos países, España incluyía, y resalta la necesidá d’actuar ante la situación de desamparu de los refuxaos
#000002
La coallición Agora Repúbliques, de la que forma parte Andecha Astur, pide a la Comisión Europea la puesta en marcha darréu d’una riestra de midíes p’abordar la cris del Coronavirus dende un puntu vista européu afitáu na universalidá y la solidaridá.
#000003
Consideren necesario el tratamientu xunitariu de la cris, plantegáu de magar datos concretos y fiables a nivel européu, entamando pol preslle paneuropéu de la produición y la rialización de tests masivos a la población, minimizando asina’l tiempu de confinamientu y torgando l’espoxigue de la competencia deslleal y oportunista.
#000004
Nel ámbetu social Agora Repúbliques reclama una renta mínima europea frente a los previsibles problemes d’emplegu y l’aumentu del fondu d’estabilidá pa los trabayaores. Pa ello sedría necesario una reforma de la política fiscal pa recaldar recursos de les grandes riqueces qu’afite una vraera redistribución de la riqueza, concenxándose de la importancia d’’invertir en servicios públicos y de protexer los seutores estratéxicos de produición.
#000005
Este sitio web utiliza cookies para que usted tenga la mejor experiencia de usuario. Si continúa navegando está dando su consentimiento para la aceptación de las mencionadas cookies y la aceptación de nuestra política de cookies.
#000017